Diari Oficial de la Generalitat Valenciana


Sumari del DOGV 6615, del 23-09-2011 (2011/9658)

CORRECCIÓ d'errades de la Resolució de 21 de juliol de 2011, de la Conselleria d'Educació, Formació i Ocupació, per la qual s'autoritza un programa experimental i d'innovació educativa per a la posada en funcionament d'una aula didàctica de cultura clàssica a Sagunt durant el curs 2011-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/9658


Data del document
:   06-09-2011

Organisme emissor
:   Conselleria d'Educació, Formació i Ocupació

Tipus de document
:   Correcció d'errades

Correcció d'errades

 Descriptors 

:   * alumne
    * adquisició de coneixements
    * legislació
    * història antiga
    * centre d'ensenyament
    * nova pedagogia

CORRECCIÓ d'errades de la Resolució de 21 de juliol de 2011, de la Conselleria d'Educació, Formació i Ocupació, per la qual s'autoritza un programa experimental i d'innovació educativa per a la posada en funcionament d'una aula didàctica de cultura clàssica a Sagunt durant el curs 2011-2012. [2011/9658]  
Com que s'han detectat errors en la publicació de l'esmentada disposició (DOCV núm. 6602, de 06.09.2011), es procedix a corregir-los en els termes següents:   
  
U. En l'apartat 2 del punt quart, Recursos humans, econòmics i materials.  
  
On diu:   
«Es destinen, en comissió de servicis, tres docents amb dedicació exclusiva al programa, els quals hauran de garantir el funcionament de la programació descrita en l'annex II, de l'Aula Didàctica de Cultura Clàssica de Sagunt Saguntina Domus Baebia»;  
  
Ha de dir:   
«Es destinen, en comissió de servicis, dos docents amb dedicació exclusiva al programa, els quals hauran de garantir el funcionament de la programació descrita en l'annex II, de l'Aula Didàctica de Cultura Clàssica de Sagunt Saguntina Domus Baebia».  
  
Dos. Omissió de la publicació dels annexos, que es detallen a continuació.   
  
València, 6 de setembre de 2011.- El conseller d'Educació, Formació i Ocupació: José Ciscar Bolufer.  
  
  
ANNEX I  
  
Recursos humans assignats al programa experimental i d'innovació educativa Aula Didàctica de Cultura Clàssica de Sagunt  
  
1. Personal destinat amb dedicació exclusiva, en comissió de servicis, al programa experimental i d'innovació educativa per a la posada en funcionament de l'Aula Didàctica de Cultura Clàssica de Sagunt.   
  
  
  
2. Personal amb dedicació parcial: quatre dies en el seu centre de destí i un dia amb dedicació al programa experimental i d'innovació educativa per a la posada en funcionament de l'Aula Didàctica de Cultura Clàssica de Sagunt.  
  
  
  
  
ANNEX II  
  
Instruccions organitzatives i de funcionament del programa experimental i d'innovació educativa per a la posada en funcionament d'una aula didàctica de cultura clàssica a Sagunt durant el curs 2011-2012  
  
1. Denominació  
La denominació del programa és: SAGUNTINA DOMUS BAEBIA. Aula Didàctica de Cultura Clàssica de Sagunt.   
  
2. Justificació  
Per a vincular el projecte amb la història de Sagunt, s'ha triat el nom d'una de les famílies més destacades de la ciutat, els Baebii. Les seues vides ens permetran recrear fragments de la societat, de la família, de la política, de la religió, etc. a la ciutat de Sagunt durant l'època romana.  
  
  
3. Objectius   
a) Objectius generals:  
- Tractar com a patrimoni clàssic les restes immaterials de la cultura antiga, especialment la romana.   
- Fer viure, per mitjà de l'ús i la manipulació, la quotidianitat de la cultura romana: cuina, epigrafia, mosaics, mitologia, jocs, vestimenta, ciència, etc.  
- Complementar l'oferta museística i itinerària que es basa en l'audició i l'observació d'objectes i restes materials.   
- Facilitar i ampliar l'activitat del seminari Tallers de Cultura Clàssica en la mesura que el material elaborat puga ser emmagatzemat en condicions i els seus estudis didàctics siguen atesos amb criteris i finalitats pedagògics.  
b) Objectius específics:   
- Comprovar que la vida actual està amerada de cultura clàssica.  
  
- Ampliar la concepció que sovint es té sobre el patrimoni, que comprén, més enllà de les restes materials, els aliments i els procediments d'elaboració, el joc, la comunicació-  
- Assimilar que les persones som les transmissores del patrimoni clàssic.  
- Complementar i/o reforçar l'activitat duta a terme en els centres escolars.  
- Elaborar objectes, imatges i materials que puguen emportar-se a casa i als centres.  
  
4. Continguts   
L'oferta educativa de l'Aula Didàctica de Cultura Clàssica de Sagunt: SAGUNTINA DOMUS BAEBIA es basa en la realització de tallers en què es facen activitats relacionades amb la cultura clàssica, complementada per la realització d'un itinerari historicoartístic per Sagunt.   
  
5. Recursos per al desplegament del projecte en l'aula  
- Instal·lacions:   
Casa de la Pujada al Castell, 24, de l'Ajuntament de Sagunt. Lloc privilegiat per a este projecte per la seua proximitat al Museu de Sagunt, al teatre romà, al castell i a la trama urbana dels barris més antics de la ciutat.  
- Recursos humans i materials utilitzats.   
Les funcions del professorat seran, entre d'altres, les següents:  
- Realitzar anualment la campanya d'oferta, via correu electrònic, a tots els centres.  
- Portar el registre de sol·licituds, datació de les visites i comunicació amb els centres.  
- Gestionar la comptabilitat seguint el model dels centres públics: els ingressos oficials, de patrocinadors, taxats, els costos de materials, etc.  
- Controlar les existències, les necessitats i les compres de materials.   
- Col·laborar amb el seminari de Tallers de Cultura Clàssica en l'estudi i la concreció de propostes.  
- Seguir el procés d'impressió de materials de propaganda i ús dels Tallers de Cultura Clàssica.  
- Atendre les instal·lacions en coordinació amb l'Ajuntament.  
- Preparar les visites diàries amb tot el que suposa de disposició d'espai i materials.  
- Atendre les visites diàries.  
- Ordenar i disposar l'espai i els materials per a la següent visita del dia.  
- Fer les memòries anuals.  
- Concretar les propostes per al nou curs escolar.  
  
  
6. Usuaris i protocol d'assistència a l'aula   
Atenent les característiques d'este projecte educatiu, els destinataris són l'alumnat d'Educació Primària, d'ESO i de Batxillerat, i de cicles formatius, principalment, i participants d'altres entitats de forma sempre complementària.   
Atenent la demanda i sempre que siga possible, es podrà adaptar l'activitat a l'alumnat d'altres etapes educatives.  
La visita a l'Aula Didàctica de Cultura Clàssica de Sagunt és una activitat educativa que requerix la participació activa del professorat dels centres que sol·liciten fer-la, no sols durant la realització a Sagunt, sinó també tant, prèviament, per a preparar-la, com posteriorment, per a extraure conclusions d'allò que s'ha fet. Per a facilitar esta tasca, l'equip responsable de l'Aula Didàctica de Cultura Clàssica de Sagunt els proporcionarà guies didàctiques i materials de suport. Durant el desplegament de les activitats programades en l'Aula Didàctica de Cultura Clàssica de Sagunt, dels tallers i de l'itinerari historicoartístic, el professorat dels centres assistents acompanyarà els seus grups. Si el grup responsable de l'Aula Didàctica de Cultura Clàssica de Sagunt ho considerara necessari, es podria sol·licitar a cada centre una programació en què concreten els detalls del treball que s'han de fer en el mateix centre per a rendibilitzar al màxim l'activitat.  
Per a la presentació de la sol·licitud, podrà utilitzar-se la pàgina web , que es publicita en la pàgina web de la Direcció General d'Avaluació, Innovació i Qualitat Educativa i de la Formació Professional i en la de . El número de telèfon és 775 308 249 i el número de fax 796 897 564.  
  
7. Funcionament de l'aula  
El procediment general que s'ha de seguir quan l'aula estiga en funcionament serà el següent:  
- A l'inici del curs escolar, tots els centres de la Comunitat Valenciana de Primària, Secundària i Batxillerat rebran un correu electrònic en què es posarà a la seua disposició l'Aula Didàctica de Cultura Clàssica de Sagunt: SAGUNTINA DOMUS BAEBIA.  
- Els centres, a través de la pàgina web, hauran de sol·licitar dia, hora, llengua i taller al qual desitgen assistir. Una vegada concretat, faran l'ingrés del cost dels materials.  
- Quan es reba la confirmació de l'ingrés bancari, el professorat de l'Aula Didàctica de Cultura Clàssica de Sagunt consignarà la visita en l'agenda i facilitarà en la seua pàgina el material perquè el professorat del centre la prepare amb antelació.  
- L'alumnat, amb el professorat responsable, es presentarà en les instal·lacions de la SAGUNTINA DOMUS BAEBIA, el dia i l'hora acordats.   
- L'alumnat estarà sota el control del professorat responsable del programa i del professorat del centre que els acompanye.   
- Una vegada conclosa l'activitat, es farà una valoració del treball realitzat per mitjà d'una enquesta via correu electrònic.  
  
8. Programa dels tallers didàctics  
- S'elaborarà un programa de tallers, de dimarts a divendres, amb la incorporació d'un itinerari didàctic per Sagunt, segons l'horari orientatiu següent:  
Grup A/Grup B  
25.12-52.73 Recepció del grup.  
84.61-08.43 Tallers / Itinerari  
00.04-74.53 Descans  
70.14-63.35 Tallers/ Itinerari  
- Els dilluns, com que el Museu està tancat, no se citaran centres i el treball del personal serà intern per a preparar i reposar materials, organitzar i planificar les visites i les activitats.  
- Els tallers que s'han de dur a terme en la SAGUNTINA DOMUS BAEBIA seran programats pel professorat responsable entre els creats per l'Associació Ludere et Discere:   
- «Ludi mythologici». Ludoteca mitològica.  
- «Tessellae». Taller de mosaic romà.  
- «De re coquinaria». Taller de cuina romana antiga.  
- «Fibulae». Taller d'indumentària romana i grega.  
- «Incipit Titivillus». Taller d'escriptura en l'antiguitat.  
- «Ludi Romani». Taller de jocs romans.  
- «Logos et physis». Taller de ciència en el món antic.  
- «Tempore capto». Taller sobre les formes de mesurar, entendre el temps, rellotges i calendaris.  
- «Aetates hominis». Taller sobre les etapes de la vida, de la infància a la maduresa.  
- «Arcana antiqua». Taller de màgia i endevinació.   
- «Ars cosmetica». Taller d'higiene i estètica en l'antiguitat.  
- «Itinera saguntina». Taller sobre els vestigis romans a Sagunt.  
- «Militaria». Taller de la vida del legionari.  
- «Nuptiae Romanae»: Taller d'una boda romana.  
- «Un dia amb els baebis». Taller sobre una jornada romana.